Likumprojekts

**Grozījumi Finanšu instrumentu tirgus likumā**

Izdarīt Finanšu instrumentu tirgus likumā (Latvijas Republikas Saeimas un Ministru Kabineta Ziņotājs, 2004, 2. nr.; 2005, 10., 14. nr.; 2006, 14. nr.; 2007, 10., 22. nr.; 2008, 13., 14., 23. nr.; 2009, 7., 22. nr.; Latvijas Vēstnesis, 2011, 16. nr.; 2012, 56., 100., 186. nr.; 2013, 142., 193. nr.; 2014, 92. nr.; 2015, 124., 222. nr.; 2016, 31., 115., 254. nr.; 2017, 196., 222. nr.; 2018, 132. nr.) šādus grozījumus:

1. 154.pantā:

papildināt pirmās daļas 2. apakšpunktu pēc vārda “summas” ar vārdiem “izņemot tos ieguldījumus, kas veikti, izmantojot ieguldījumu brokeru sabiedrības filiāli, kas atrodas ārpus Eiropas Savienības.”;

izteikt trešo daļu šādā redakcijā:

“(3) Pēc tam, kad pilnībā segtas šā panta pirmajā daļā minētās izmaksas un kreditoru prasījumi, pārējie nenodrošināto kreditoru prasījumi tiek segti [Maksātnespējas likumā](https://likumi.lv/ta/id/214590-maksatnespejas-likums) noteiktajā kreditoru prasījumu segšanas kārtībā, tai skaitā prasījumi, kas izriet no emitēta parādu vērstpapīra, kura dzēšanas termiņš saskaņā ar sākotnējo līgumu ir vismaz viens gads, kas neietver tiesības uz nākotnē iegūstamiem atvasinātiem finanšu instrumentiem un nav uzskatāms par atvasinātu finanšu instrumentu un attiecībā uz kuru prospektā vai līgumā ir noteikta zemāka prioritāte kā šā panta pirmajā daļā noteiktajiem kreditoru prasījumiem. Emitētus parāda vērtspapīrus ar mainīgu procentu likmi, kas izriet no vispāratzīti lietotas bāzes procentu likmes un emitētus parāda vērtspapīrus, kas nav izteikti emitenta vietējā valūtā, ar nosacījumu, ka pamatsumma, atmaksa un procentu likme ir izteikta vienā un tajā pašā valūtā, neuzskata par tādiem emitētiem parāda vērstpapīriem, kas ietver tiesības uz nākotnē iegūstamiem atvasinātiem finanšu instrumentiem tikai minēto pazīmju dēļ.”;

papildināt ar ceturto daļu šādā redakcijā:

“(4) Kreditoru prasījumi par līdzekļiem, kurus kreditori aizdevuši ieguldījumu brokeru sabiedrībai uz noteiktu laiku ar nosacījumu, ka pirms termiņa tos var pieprasīt vienīgi ieguldījumu brokeru sabiedrības likvidācijas gadījumā, tiek segti pēc šā panta trešajā daļā noteikto prasījumu segšanas.”.

2. Papildināt informatīvo atsauci uz Eiropas Savienības direktīvām ar 41. punktu šādā redakcijā:

“41) Eiropas Parlamenta un Padomes 2017. gada 12. decembra direktīvas (ES) 2017/2399, ar ko groza direktīvu 2014/59/ES attiecībā uz nenodrošinātu parāda instrumentu prioritāti maksātnespējas hierarhijā.”.

Finanšu ministre D.Reizniece-Ozola

Zvirgzdiņa, 67095601

Baiba.Zvirgzdina@fm.gov.lv